Крэатыўныя і таленавітыя артысты Гродзенскай вобласці, сярод якіх быў і прадстаўнік Астравеччыны Юрый Інаровіч, прызнаны лепшымі на рэспубліканскім прафсаюзным конкурсе творчасці працоўных калектываў “Новыя імёны Беларусі-2017”. У конкурсе ўдзельнічалі творчыя калектывы і артысты з усёй Беларусі. Ад кожнай вобласці былі прадстаўлены па тры нумары. Харызматычны і гарэзлівы Юрый Інаровіч, якому дапамагалі прыгожыя дзяўчаты з падтанцоўкай, выканаў песню “Ліцвінка”. І яго звонкі голас трапна ўліўся ў агульную мілагучную плынь нумароў артыстаў Гродзеншчыны, якая ўразіла журы конкурсу. У выніку Гродзенская вобласць заняла на конкурсе першае месца і яе ўдзельнікі будуць прадстаўляць Беларусь на міжнародным этапе конкурсу. Текст: Марина Мацкевич